text: Seje fodboldpiger vil i finalen
  06 december 2010 kl. 15.52
  Sangen hedder "Seje fodboldpiger", og den er pigerne fra Lunds bud på en af de sange, der skal være med i årets Melodi Grand Prix for børn.
  Idag var pigerne, der kalder sig Sparks, mødt op til MGP workshop i Horsens.
  
  Tips fra kendte
  Ved workshoppen var der mulighed for at arbejde med deres sang - og samtidig få nogle gode tips og tricks fra kendte sangere. 
  Godt 70 børn og unge mellem 8 og 16 år fik på workshoppen den første forsmag på, hvad der skal til for måske at blive en MGP-stjerne.
  
  Skal ikke udstilles
  Som noget nyt er der i år mere fokus på talentudvikling - og det at stå på en scene: De unge skal vide, hvad der venter dem, så de ikke
  bliver udstillet.
  Først senere på måneden bliver det afgjort om Sparks skyder sig helt til tops og kommer med i finalen.
  